OpenLLM-France/wikimedia huggingface dataset:
# Echo 3

Echo 3 estatubatuar telesail dramatikoa da, Mark Boalek Apple TV+erako sortua.

## Sinopsia

Oharra: Atal honek istorio osoa edo amaiera argitzen du.
Emakumezko zientzialari gazte eta adimentsu bat Kolonbia eta Venezuela arteko mugan desagertzean, bilaketa lanei ekingo diete iragan militar malkartsuko haren bi senidek. Hasieran gerra odoltsua dirudiena familia drama arantzatsu bilakatuko da.

## Aktoreak

* Michiel Huisman: Prince
* Luke Evans: Bambi
* Jessica Ann Collins: Amber Chesborough
* Elizabeth Anweis: Natalie Foster
* Fahim Fazli: Al-Qaedako komandantea
* James Udom
* Maria Del Rosario
* Alejandro Furth
* Juan Pablo Raba
* Bradley Whitford: Princeren aita
* Martina Gusmán: kazetaria

## Erreferentziak

* ↑ «Echo 3» Berria 2022-11-26 CC BY-SA 4.0 lizentziapean.

## Kanpo estekak

* Datuak: Q108240337
# Echiura

Echiura (grezieratik, echinos, arantza eta ourá, isatsa) har protostomo zelomatu klase bat dira, Annelida filumaren barnekoak, nahiz eta urte askotan zehar filum berezitutzat hartu izan den. 3 eta 25 zentimetro arteko tamaina dute. Itsasoan bizi dira, hareatik gertu, lokatzean edo arroka-tartetan. 150 espezie ezagutzen dira eta Echiura fosilik zaharrena Karboniferokoa da, Penssylvaniarrekoa.

## Erreferentziak

* ↑ (Ingelesez) Struck, T. H.. (2007ko apirilaren 5a). «Annelid phylogeny and the status of Sipuncula and Echiura» BMC Evolutionary Biology 2007 (7:57) (Noiz kontsultatua: 2010-05-19).
* Datuak: Q64119
* Multimedia: Echiura / Q64119
* Espezieak: Echiura
# Echo (Oregon)

Echo Oregongo hiri bat da. Umatilla konderrian kokatua dago. 2010ean 699 biztanle zituen, 1,50 kilometro koadrotan banatuta.

## Ikus, gainera

* Umatilla konderria

## Kanpo estekak

* Datuak: Q2317450
* Multimedia: Echo, Oregon / Q2317450
# Ehun mila

Ehun mila 100.000 zenbakia da, 100 × 1.000 eginez ateratzen den emaitza. Bestela esanda, 10$^5$ balio du.

## Kanpo estekak

* Datuak: Q720751
* Multimedia: 100000 (number) / Q720751
# Ehun milioi

Ehun milioia 100.000.000 zenbakia da, 100 × 1.000.000 eginez ateratzen den emaitza. Bestela esanda, 10$^8$ balio du.

## Kanpo estekak

* Datuak: Q6100454
* Multimedia: 100000000 (number) / Q6100454
# Ehun metro (filma)

    Ez nahasi 100 metros hispano-portugaldar filmarekin.
Ehun metro 1985. urtean eginiko euskal film bat da, Alfonso Ungríak zuzendua. Filma Ramon Saizarbitoriaren izen bereko eleberri famatuan oinarritua dago eta Alfonso Ungríak eta Usoa Urbietak zinemarako moldatu zuten.

## Sinopsia

Oharra: Atal honek istorio osoa edo amaiera argitzen du.
Etakide batek (Jon), poliziarengandik ihesi, goizeko lehen orduetan Donostiako Konstituzio plazan eraila izan aurretik korrika egiten dituen azken ehun metroak (hortik datorkio izenburua) kontatzen ditu. Ihesean, flashbacken bidez, bere haurtzaroko bizipenak, klandestinitateko egunak eta iraganeko amodiozko harreman bat gogoratzen ditu, Jonen ihesa egunkarietako titularrekin, beste gazte bati egindako itaunketa polizialekin eta kaleko jendearen iruzkinekin ere tartekatzen direlarik. Heriotza gertatu den tokitik gertu poliziak atxilotu eta itaundutako beste gaztea etakidearekin halabeharrez loturik suertatuko da.

## Aktoreak

* Patxi Biskert
* Klara Badiola
* Carlos Zabala
* Paco Sagarzazu
* Joseba Apaolaza
* Ramon Agirre
* Ramón Barea
* Aizpea Goenaga
* Álex Angulo
* Pilar Rodríguez
* Loli Astoreka
* Luis García Gómez
* Isidoro Fernández

## Erreferentziak

* ↑ Euskadiko Filmategia. Ehun metro. .
* ↑ Barambones Zubiria, Josu. (2011). «Una mirada telescópica al cine en euskera: versiones originales dobladas y subtituladas» Hermēneus: Revista de la Facultad de Traducción e Interpretación de Soria (13): 25-59. ISSN 1139-7489..

## Kanpo estekak

* Datuak: Q16516957
# Ederson Trinidad Lopes

Ederson Trinidad Lopes, Eder (1984ko abenduaren 31 - ) Brasilgo futbolaria da.
Hainbat futbol taldetan jokatu du, esaterako Thespakusatsu Gunma.

## Kanpo loturak

* (Japonieraz) J.League Data Site
* Datuak: Q15402000
# Ederswiler

Ederswiler Suitzako udalerria da. Jura kantonamenduan dago, Delémont barrutia barrutian. 2014an 122 biztanle zituen 3,32 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q69924
* Multimedia: Ederswiler / Q69924
Movelier Pleigne Roggenburg
# Edesa (argipena)

Edesa izenak hainbat adiera du:
* Edesa, Euskal Herriko etxetresnen marka, 21. mendean desagertutako enpresa.
* Edesa, Mesopotamiako hiri eta eskualde historikoa.
* Edessa, Greziako hiria.
# Edesa (etxetresnak)

Edesa etxetresnen marka da, ia 75 urtez Euskal Herrian ekoitzia, baina 2014. urtetik CNA izeneko talde atzerritarraren parte dena eta jada Euskal Herrian produkziorik ez duena.

## Historia

1941. urtean sortu zen Basaurin, Fabricación de Electrodomésticos S.A. (Fabrelec) izenarekin. Edesa marka sortu zuen produktu propioak ekoizteko, besteak beste ezagunak egin ziren garbigailuak, eta halaber lantegiak berogailuak eta beste tresna batzuk egin zituen beste marka batzuentzat, hala nola White-Westhinghouse, Festor, Otsein, Balay, Linx, Agni, Super Ser eta Crolls.
Fagor Etxetresna Elektrikoak kooperatibak bereganatu zuen 1989an, enpresaren egitura kooperatiba bilakatuz. 2014an, Fagor etxetresnen krisia gertatu zen, eta Edesa ere koloka geratu zen. Fagor etxetresnak Amica talde poloniarrak erosi zuen, eta Edesa CNA taldeak. Basauri utzi, eta enpresaren produkzioaren parte batek jarraitu zuen Gipuzkoan, Edesa Industrial eta Fagor Edesa izenak erabiliz (hasieran Fagor marka erabiltzeko baimena ere erosi baitzuen CNAk) eta termoak egiten, baina ekoizpen hori 2018an amaitu zen.

## Erreferentziak

* ↑ (Gaztelaniaz) «Casi 75 años de historia enterrados en doce meses» Deia 2014-12-17 (Noiz kontsultatua: 2022-10-17).
* ↑ «Fagor, Edesa, Aspes eta Splendid markak erabiliko ditu CNAk - Debagoiena» Goiena.eus (Noiz kontsultatua: 2022-10-17).
* ↑ (Gaztelaniaz) «Los trabajadores denuncian que CNA vendió la marca Edesa a una filial en octubre» Expansión.com 2018-01-13 (Noiz kontsultatua: 2022-10-17).

## Kanpo estekak

* Datuak: Q5337049
* Multimedia: Edesa (company) / Q5337049
# Edesako Konderria

Edesako Konderria ekialdeko estatu latinoa izan zen, 1098-1144 bitartean. Balduin I.a Jerusalemgoak, Lorrenako gurutzatu talde batekin, Thoros armeniar printzea bota, eta Ekialdeko lehenengo estatu latinoa sortu zuen Edesa hirian. Turkiarrek berriro eskuratu zuten 1144an, eta Bigarren Gurutzadak ezin izan zuen berriro konkistatu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/06/17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q232806
* Multimedia: County of Edessa / Q232806
# Ederson Bruno Domingos

Ederson Bruno Domingos, Eder (1989ko abuztuaren 21a - ) Brasilgo futbolaria da.
Hainbat futbol taldetan jokatu du, esaterako Yokohama FC.

## Kanpo estekak

* (Japonieraz) J.League Data Site
* Datuak: Q5337046
# Edertal

Edertal Alemaniako udalerria da. Hessen estatuan dago, [[Waldeck-Frankenberg (barrutia)|Waldeck-Frankenberg]] barrutian. 2014an 6.381 biztanle zituen 115,73 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q624727
* Multimedia: Edertal / Q624727
# Edesa (Mesopotamia)

Edesa (antzinako grezieraz: Ἔδεσσα; asirieraz: ܐܘܪܗܝ, Urhay; armenieraz: Եդեսիա) Goi Mesopotamiako hiria izan zen, Osroene Erresumako hiriburua.

## Historia

Seleuko I Nicatorrek sortu zuen K.a. 302an. Antiochia on the Callirhoe izeanaz ezagutzen zen K.A. II. mendeaz geroztik eta Osroene erresuma sasi-independentearen hiriburua izan zen K.a. 132. urtetik aurrera, 216an Erromako Karakala enperadorearen mende erori zen arte. Hiria Erromako kolonia bihurtu zen orduan. Edesan geratuta zen gatazka famatu batean, K.o. 260ean, Sasandar inperioa eta Erromako Inperioa elkar borrokatu ziren eta Valeriano enperadorea atzeman eta erromatar armada suntsitu zuten persiarrek.
Oso goiz kristautu zen; han itzuli zen Siriako Biblia, eta kristau-eskola ezagun bat sortu zen (San Efren da hango kiderik ezagunena). Arabiarrek mendean hartu zuten 638an; gurutzada-garaian Edesako Konderria (1098-1144) izan zen, eta 1637an otomandarren esku erori zen. Urfa hiria da gaur egun.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindiaren 147. araua (Antzinateko hirien euskarazko izenak)

## Kanpo estekak

* Datuak: Q1190403
* Multimedia: Edessa, Mesopotamia / Q1190403
# Elva Ambía

Elva Ambía (Huancavelica, 1941) kitxua jatorriko perutar idazle eta hizkuntza aktibista da.

## Bizitza

Jatorrizko kitxua hiztuna, Elva Ambía Andeetako Huancavelica eskualdean jaio zen eta Chincherosen (Apurímac) hazi zen. Gero Limara joan zen bizitzera familiarekin batera. Egoera ekonomikoa zela eta, familiari laguntzeko, 22 urterekin Ameriketako Estatu Batuetara emigratu zuen. New Yorken arropa fabriketan, ongizate bulegoetan eta eskoletan lan egin zuen.
Ambíak dio aktibismoan hasi zela New Yorkeko liburutegi batean kitxuerazko liburuak arrakastarik gabe bilatzen saiatu zenean. Orduan, bere hizkuntza eta kultura sustatzeko beharra sentitu zuen. 2012an New Yorkeko Kitxua Taldea sortu zuen. Erakunde honen helburua New York hirian kitxua hizkuntzak zaintzea eta zabaltzea da tailer, kultur ekitaldi eta hezkuntza-programazioaren bidez.
2015ean Viviendo con el Quechua/Living Quechua dokumentala estreinatu zen, Elva Ambíak kitxua eta Estatu Batuetako hizkuntza indigenak sustatzeko egindako lanaren istorioa kontatzen duena.
2017an Ambíak Qoricha haurrentzako liburua argitaratu zuen kitxuaz, gaztelaniaz eta ingelesez.
2018an Kitxua Saria irabazi zuen.

## Erreferentziak

* ↑ (Ingelesez) Cardenas, Cat. «Meet Elva Ambía, the Woman Who Started a Quechua School in NY to Pass on the Language» Remescla 2018-11-16 (Noiz kontsultatua: 2024-05-11).
* ↑ (Ingelesez) «Discovering Quechua with Elva Ambia» Discovering Language 2020-01-02 (Noiz kontsultatua: 2024-05-11).
* ↑ (Ingelesez) Samuels, Tanyanika. «Reviving a Fading Language Called Quechua» The Wall Street Journal 2014-05-09 (Noiz kontsultatua: 2024-05-11).
* ↑ (Ingelesez) «Quechua Collective: About» Quechua Collective (Noiz kontsultatua: 2024-05-11).
* ↑ (Ingelesez) Hogan, Gwynne. «Preserving the Language of the Andes in NY» Voices of NY 2014-03-10 jatorrizkotik artxibatua (artxibatze data: 2020-06-10) (Noiz kontsultatua: 2024-05-11).
* ↑ (Ingelesez) «Screening of ‘Living Quechua’ and a conversation with Quechua-language activist Elva Ambía – Quechua at Penn» Quechua at Penn 2016-03-04 (Noiz kontsultatua: 2024-05-11).
* ↑ (Ingelesez) «Qoricha: A Book Signing and Reading in Quechua» Center for Latin American and Caribbean Studies 2017-02-13 (Noiz kontsultatua: 2024-05-11).
* ↑ (Ingelesez) «Awardees» The Quechua Alliance (Noiz kontsultatua: 2024-05-11).

## Kanpo estekak

* Datuak: Q96181297
# Elvaston (Illinois)

Elvaston Illinoiseko herri bat da. Hancock konderrian kokatua dago. 2010ean 165 biztanle zituen, 2,07 kilometro koadrotan banatuta.

## Ikus, gainera

* Hancock konderria

## Kanpo estekak

* Datuak: Q2666704
# Elvas–Badajoz geltokia

Elvas–Badajoz Espainiako eta Portugalgo nazioarteko etorkizuneko tren geltoki bat da, Badajoz eta Elvas udalerrietan kokatuta dagoena.
Madril-Lisboa abiadura handiko burdinbidearen barruan eraikiko da, baina oraingoz proiektua Portugalen geldituta dago.

## Erreferentziak

* ↑ (Portugesez) AHT sarea Lisboan eta Porton Madrilera konexioarekin. (Noiz kontsultatua: 2021-01-17).
* ↑ (Portugesez) Cipriano, Carlos. «AHT: dirua ez izateagatik beti berpizten eta hiltzen den "tabua"» PÚBLICO (Noiz kontsultatua: 2021-01-17).

## Ikus, gainera

* Administrador de Infraestructuras Ferroviarias
* Rede Ferroviária Nacional
* Renfe Operadora
* Comboios de Portugal

## Kanpo estekak

* Datuak: Q104869297
# Elvanfoot

Elvanfoot, Eskoziako udalerri txiki bat da, Hegoaldeko Lanarkshire konderrian.

## Kanpo estekak

* Datuak: Q5367983
* Multimedia: Elvanfoot / Q5367983
# Elvasko gaztelua

Elvasko gaztelua (portugesez: Castelo de Elvas) Portugalgo Elvas hiriko gaztelua da.

## Historia

VIII eta XII mendeen artean mairuak egon ziren Elvasen. 1166an Afonso Henriquesek mairuei kendu zien hiria. Hurrengo urteetan eskuz sarritan aldatu zen baina 1226an portugesek betirako eskuratu zuten, bi urtetako setio luzearen ondoren. XIII eta XIV mendeetan gaztelua berriztu eta hiria inguratzen zuen lehenengo harresia eraiki zuten; Cerca Fernandina.
Gaztelarekiko mugan egonik hainbat setio eta borroka pairatu izan zituen XIV eta XV mendeetan eta 1507an Manuel I.a Portugalgoak foruak berriztu eta 1511an dorreak eraiki zituen harresietan. Honi esker 1513an hiri estatusa lortu zuen eta 1570an apezpikutza lortu zuen.
Espainiarekiko independentzia gerran ere borrokak izan ziren eta 1641 urtean gaztelua eta harresiak konpondu eta 1653an babes-eraztun berria eraiki zen. 1658an Luis Méndez de Haro espainiarrak setiatu zuen eta 1659an Elvasko borroka gertatu zen. 1662an kaltetutako harresiak konpondu ziren. 1706 eta 1712 artean ere espainiarren erasoak jasan zituen. 1807an Napoleondar gudaroste frantsesek hartu zuten Elvas baina hurrengo urtean ingeles-portugaldar tropek askatu zuten.

## Egitura

Gazteluaren egitura nahiko errektangularra da. Lau hormak mugatzen dute eta hegoalde, mendebalde eta iparraldean babes-dorreak ditu. Porta da Vila atea hego-mendebaldean dago.
Hegoaldean zisterna bat dauka eta alkatearen bi solairutako egoitza ere bai.

## Kanpo estekak

* Datuak: Q213362
* Multimedia: Castelo de Elvas / Q213362
# Elvas

Elvas Portugalgo Portalegreko barrutian dagoen udalerria da, Alentejon eta Espainiarekiko mugatik hurbil. 2011ko erroldaren arabera, herriak 23.078 biztanle ditu.

## Geografia

Lisboatik 195 kilometrotara dago eta Espainiako mugatik 8 kilometro eskasera. Badajoz da beraz inguruan daukan hiri handiena. Guadiana ibaiaren ipar ekiladera dagoen muino baten gainean kokaturik dago eta zazpi dorre eta bi gotorlekuk babesten dute hiria. Inguratzen duten lurrak oso emankorrak dira, olibondoak eta aranak dira bereziki ezagunak.

## Historia

Erromatarrak iritsi aurretik populatua izan zen baina mendetan zehar ez zuen garrantzi berezirik izan. VII. mendean iritsi ziren musulmanak eta gaztelua eraiki zuten. 1166an Afonso Henriquesek mairuei kendu zien hiria. Hurrengo urteetan eskuz sarritan aldatu zen baina 1226an portugesek betirako eskuratu zuten, bi urtetako setio luzearen ondoren. XIII. eta XIV. mendeetan gaztelua berriztu eta hiria inguratzen zuen lehenengo harresia eraiki zuten; Cerca Fernandina.
1570an apezpikuaren egoitza bihurtu zen eta hurrengo urteetan nabarmen gotortu zen, bereziki 1642tik aurrera Gaztelarekiko mugan kokaturik gelditu baitzen. Tajo ibaiaren hegoaldean zegoen muga-gotorleku garrantzitsuena izan zen. Ordutik aurrera espainiarrek hainbat alditan setiatu zuten (1658, 1711, 1801). 1808ko martxoan Andoche Junot jeneralak frantziarrentzat eskuratu zuten baina Sintrako itunaren ondoren abuztuan hiria portugaldarrei itzuli behar izan ziren.

## Ondasun nabarmenak

Elvasko muga garnizoi-hiria eta gotorlekuak$^1$ UNESCOren gizateriaren ondarea :
| Elvasko alde zaharra eta harresia. ||
| Mota | Kulturala |
| Irizpideak | iv |
| Erreferentzia | 1367 |
| Kokalekua | Portugal |
| Eskualdea$^2$ | Europa / Ipar Amerika |
| Izen ematea | 2012 (XXXVI. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
2012an UNESCOk Gizateriaren Ondare izendatu zuen Elvasko erdigune historikoa. Izan ere aro desberdinetako hainbat monumentu aipagarri baititu:
* Elvasko gaztelua: VIII eta XII mendeen artean musulmanek eraiki zuten eta ondoren portugesek berriztu eta handitu egin zuten.
* Nossa Senhora da Graça gotorlekua.
* Santa Luzia gotorlekua.
* Amoreirako akueduktua: 8'5 kilometro luzera eta 31 metrotako garaiera duen akueduktua da. 843 arku ditu. XV mendean eraiki zuten Amoeira eta Elvas herrien artean.
* Largo de Santa Clara enparantza.

## Iruditegia

* Elvasko gaztelua.
* Gazteluaren harresiak.
* Gazteluaren harresiak.
* Amoreirako akueduktua.
* Nossa Senhora da Graça gotorlekua.
* Santa Luzia gotorlekua.
* Elvasko katedral zaharra.
* Largo de Santa Clara.
* Largo da Misericórdia.

## Hiri senidetuak

* Badajoz (Espainia)
* Olivenza (Espainia)

## Kanpo estekak

* (Portugesez) Elvasko udalaren webgunea.
* Datuak: Q243849
* Multimedia: Elvas / Q243849

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Elven (Morbihan)

Elven (Morbihan) (bretainieraz An Elven) Bretainiako Morbihan departamenduko udalerri bat da.

## Kanpo estekak

* Datuak: Q69601
* Multimedia: Elven / Q69601
# Elverson (Pennsylvania)

Elverson Pennsylvaniako borough bat da. Chester konderrian kokatua dago. 2010ean 1.225 biztanle zituen, 2,57 kilometro koadrotan banatuta.

## Ikus, gainera

* Chester konderria

## Kanpo estekak

* Datuak: Q1134239
* Multimedia: Elverson, Pennsylvania / Q1134239
# Edgemoor (Delaware)

Edgemoor Ameriketako Estatu Batuetako erroldak esleitutako leku bat da. New Castle konderrian dago, Delaware estatuan. 5.677 biztanle ditu, 5,481928 kilometro koadroko azaleran banatuta.

## Ikus, gainera

* New Castle konderria

## Kanpo estekak

* Datuak: Q586805
* Multimedia: Edgemoor, Delaware / Q586805
# Edgerston

Edgerston, Eskoziako herri eta landetxe bat da, Scottish Borders eremu administratiboan.

## Kanpo estekak

* Datuak: Q5337809
* Multimedia: Edgerston / Q5337809
# Edgefield (Louisiana)

Edgefield Louisianaeko herri bat da. Red River parrokian kokatua dago. 2010ean 218 biztanle zituen, 0,64 kilometro koadrotan banatuta.

## Ikus, gainera

* Red River parrokia

## Kanpo estekak

* Datuak: Q2536625
* Multimedia: Edgefield, Louisiana / Q2536625
# Edgehead

Edgehead, baita Chesterhill izenez ezaguna ere, Eskoziako udalerri bat da, Midlothian konderrian.

## Kanpo estekak

* Datuak: Q5337759
* Multimedia: Edgehead / Q5337759
# Edgemere (Maryland)

Edgemere Ameriketako Estatu Batuetako erroldak esleitutako leku bat da. Baltimore konderrian kokatuta dago, Maryland estatuan. 9.069 biztanle ditu, 53,276418 kilometro koadroko azaleran banatuta.

## Ikus, gainera

* Baltimore konderria

## Kanpo estekak

* Datuak: Q754445
* Multimedia: Edgemere, Maryland / Q754445
# Edgemont Park (Michigan)

Edgemont Park Ameriketako Estatu Batuetako erroldak esleitutako leku bat da. Ingham konderrian dago, Michigan estatuan. 2.326 biztanle ditu, 2,14988 kilometro koadroko azaleran banatuta.

## Ikus, gainera

* Ingham konderria

## Kanpo estekak

* Datuak: Q2136198
# Edgerton (Kansas)

Edgerton Kansasko hiri bat da. Johnson konderrian kokatua dago. 2010ean 1.671 biztanle zituen, 5,65 kilometro koadrotan banatuta.

## Ikus, gainera

* Johnson konderria

## Kanpo estekak

* Datuak: Q2654605
* Multimedia: Edgerton, Kansas / Q2654605
# Edgemont (Hego Dakota)

Edgemont Ameriketako Estatu Batuetako hiri bat da. Fall River konderrian kokatuta dago, Hego Dakota estatuan. 725 biztanle ditu, 2,476262 kilometro koadroko azaleran banatuta.

## Ikus, gainera

* Fall River konderria

## Kanpo estekak

* Datuak: Q3205403
* Multimedia: Edgemont, South Dakota / Q3205403
# Edgefield konderria (Hego Carolina)

Edgefield konderria (ingelesez: Edgefield County) Hego Carolinako konderri bat da, Ameriketako Estatu Batuetan. Hiriburua Edgefield da. 2010eko zentsuaren arabera 26.985 biztanle zituen, Edgefield kilometro koadroko azaleran.

## Geografia

Edgefield konderriak 1.312,35 kilometro koadro ditu. Horietatik 16,3 ura dira. Beste 1.296,05 lurra dira. Biztanleria dentsitatea 20,56 da.

## Demografia

2010eko zentsoan bizi ziren 26.985 pertsonetatik 16.610 txuriak edo hispanoak dira. Horietatik hispano edo latino kategorian 1.414 dira. 9.951 beltzak edo afroamerikarrak. 62 amerikar natiboak ziren eta 11 Hawaii edo Pazifikoko irletako natiboak. 94 asiarrak ziren. Bestelako arraza bat kategorian 20 biztanle daude. Bukatzeko euren burua arraza bat baino gehiagotan 237 pertsonek kokatzen zuten.

### Biztanleria piramidea
## Kanpo estekak

* Datuak: Q495096
* Multimedia: Edgefield County, South Carolina / Q495096
# Edgeley (Ipar Dakota)

Edgeley Ipar Dakotako hiri bat da. LaMoure konderrian kokatua dago. 2010ean 563 biztanle zituen, 1,95 kilometro koadrotan banatuta.

## Ikus, gainera

* LaMoure konderria

## Kanpo estekak

* Datuak: Q2445962
# Eraz

Eraz Durangoko euskara hutsezko herri-aldizkaria izan zen. 1993ko apirilaren 23an kaleratu zen lehen aldiz.
Durangaldeko Herri Komunikabideak elkarteak argitaratzen zuen. Astekaria zen, 3.000 ale argitaratzen ziren eta harpidetza bidez banatzen ziren Abadiño, Atxondo, Berriz, Durango, Elorrio, Garai, Mañaria, Iurreta, Izurtza, Otxandio eta Zaldibarren. 24 orrialde izaten zituen normalean, baina Gabonetan, udan, Durangoko Liburu eta Disko Azokan eta abar, orri-kopurua hazi egiten zen. Hilean behin, ingurumenari buruzko Amalur izeneko lau orriko gehigarria kaleratzen zuen, eta haurrei zuzendutako Plisti Plasta gehigarria ere bai. Eskualde-mailako informazioan oinarritzen zen, batez ere, aldizkaria.
2001ean Anboto aldizkariak hartu zion lekukoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12256959